**NOTA DE FUNDAMENTARE**

|  |
| --- |
| **Secţiunea 1****Titlul proiectului de act normativ:**Hotărârea Guvernului pentru modificarea Hotărârii Guvernului nr. 245/2003 pentru aprobarea Regulamentului de aplicare a Ordonanţei Guvernului nr. 42/1997 privind transportul naval |
| **Secţiunea a 2-a****Motivul emiterii actului normativ:** |
| 1. | Descrierea situaţiei actuale | Transportul maritim şi pe căile navigabile interioare este reglementat prin prevederile Ordonanţei Guvernului nr. 42/1997 privind transportul naval şi ale altor acte normative, precum şi prin prevederile acordurilor şi convenţiilor internaţionale la care România este parte. Prin OG nr. 42/1997 se stabilesc normele specifice aplicabile transportului maritim şi pe căile navigabile interioare, modul de organizare a sistemului instituţional din acest domeniu şi organismele care fac parte din acest sistem, normele specifice privind desfăşurarea în siguranţă a navigaţiei, precum şi normele specifice aplicabile navelor, personalului acestora şi personalului care efectuează activităţi de transport naval, activităţi conexe şi activităţi auxiliare acestora. Prevederile OG nr. 42/1997 se aplică activităţilor de transport naval, activităţilor conexe şi activităţilor auxiliare acestora, care se desfăşoară în apele naţionale navigabile şi în porturile româneşti, navelor care arborează pavilionul român, navelor care arborează pavilion străin şi navighează în apele naţionale navigabile ale României, precum şi personalului navigant român, cu atribuții în siguranța transporturilor.Prin Hotărârea Guvernului nr. 245/2003 se aprobă Regulamentul de aplicare a Ordonanţei Guvernului nr. 42/1997 privind transportul naval. Astfel, în cuprinsul HG nr. 245/2003 se arată că personalul navigant român este constituit din totalitatea persoanelor care au cetăţenie română şi care posedă un brevet sau un certificat de capacitate, obţinut în conformitate cu prevederile legale şi care dă dreptul acestora să îndeplinească funcţii la bordul navelor. Evidenţa personalului navigant român se ţine de către Autoritatea Navală Română (ANR) în registrele de evidenţă a personalului navigant. Pe timpul cât este ambarcat personalul navigant şi auxiliar român trebuie să posede un carnet de marinar, care reprezintă actul de identitate al acestuia. Carnetul de marinar se eliberează de căpitănia portului persoanei care îndeplineşte condiţiile de vârstă, sănătate şi calificare profesională necesare pentru îndeplinirea unei funcţii la bordul navei. Căpitănia portului ţine evidenţa carnetelor de marinar eliberate. Valabilitatea carnetului de marinar este de maximum 2 ani, în funcţie de valabilitatea avizului medical.Valabilitatea carnetului de marinar se prelungeşte, la cererea titularului, de către căpităniile de port. Pentru prelungire se prezintă un nou aviz medical eliberat de unităţile sanitare autorizate de minister, iar în situaţii excepţionale căpitănia portului poate prelungi valabilitatea carnetului de marinar pe o perioadă de maximum 3 luni de la data expirării, fără prezentarea unui aviz medical.Ca stat semnatar al Convenţiilor STCW şi ILO, România dorește în permanenţă să asigure un standard corespunzător de competenţă al navigatorilor români, în scopul de a permite acestora să facă faţă cu succes la evoluţia tehnologică actuală, la cerinţele mereu crescânde ale pieţei şi la concurenţa forţei de muncă din celelalte state. |
| 2. | Schimbări preconizate | România a fost recunoscută și trecută pe Lista Albă ca stat care a implementat în totalitate prevederile Convenției STCW, tocmai datorită condițiilor de certificare impuse, astfel încât competența navigatorilor români este recunoscută şi permite acestora să navigheze fără probleme pe nave înregistrate sub alte pavilioane, în contextul în care România nu mai are flotă comercială.Pentru a veni în sprijinul celor 30.000 de navigatori români, se dorește modificarea valabilității carnetului de marinar de la 2 ani la 5 ani condiționată de valabilitatea avizului medical și psihologic. În aceste condiții, obligativitatea Statului de pavilion este de a se asigura în permanenţă că navigatorii îndeplinesc standardele de competenţă şi sănătate impuse la certificare.În condițiile actualei epidemii globale, când tot mai mulți armatori cer ca documentele să fie valabile minim 8 luni, această situație duce, de cele mai multe ori, la reînnoirea carnetului de marinar, mai devreme de 2 ani.Mai mult decât atât, prin prelungirea valabilității carnetelor de marinar, navigatorii români pot rămâne la bordul navelor mai mult timp, evitându-se astfel schimbarea lor cu alți navigatori din alte state, unde valabilitatea carnetului de marinar este de până la 10 (zece) ani și nu este condiționată de valabilitatea avizului medical.  |
| 3. | Alte informaţii | Nu au fost identificate. |
| **Secţiunea a 3-a****Impactul socioeconomic al proiectului de act normativ**: |
| 1. | Impactul macroeconomic | Proiectul de act normativ nu are impact în acest domeniu. |
| 11. | Impactul asupra mediului concurenţial şi domeniului ajutoarelor de stat | Proiectul de act normativ nu are impact în acest domeniu. |
| 2. | Impactul asupra mediului de afaceri | Proiectul de act normativ nu are impact în acest domeniu. |
| 3. | Impactul social | Proiectul de act normativ nu are impact în acest domeniu. |
| 4. | Impactul asupra mediului | Proiectul de act normativ nu are impact în acest domeniu. |
| 5. | Alte informaţii | Nu au fost identificate. |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani):**Proiectul de hotărâre a Guvernului nu are impact asupra bugetului general consolidat. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1. | Măsuri normative necesare pentru aplicarea prevederilor proiectului de act normativ: | Prezentul proiect de act normativ, modifică Hotărârea Guvernului nr. 245/2003 pentru aprobarea Regulamentului de aplicare a Ordonanţei Guvernului nr. 42/1997 privind transportul naval  |
| a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; |  |
| b) acte normative ce urmează a fi elaborate în vederea implementării noilor dispoziţii. | . |
| 2. | Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Nu au fost identificate. |
| 3. | Măsuri normative necesare aplicării directe a actelor normative comunitare | Nu au fost identificate. |
| 4. | Hotărâri ale Curţii de Justiţie a Uniunii Europene | Proiectul de act normativ nu are impact în acest domeniu. |
| 5 | Alte acte normative şi/sau documente internaţionale din care decurg angajamente | Nu au fost identificate. |
| 6. | Alte informaţii | Nu au fost identificate |
| **Secţiunea a 6-a** **Consultările efectuate în vederea elaborării proiectului de act normativ** |
| 1. | Informaţii privind procesul de consultare cu organizaţii neguvernamentale, institute de cercetare şi alte organisme implicate | Pentru elaborarea proiectului de act normativ a fost consultată, Autoritatea Navală Română, autoritatea centrală de specialitate din subordinea Ministerul Transporturilor și Infrastructurii (MTI), Sindicatul Liber al Navigatorilor din flota maritimă comercială, precum și Agențiile de Crewing din România. |
| 2. | Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ |  |
| 3. | Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu are impact în acest domeniu. |
| 4. | Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu are impact în acest domeniu. |
| 5. | Informaţii privind avizarea de cătrea) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi | Proiectul de act normativ va fi avizat de către Consiliul Legislativ |
| 6. | Alte informaţii | Nu au fost identificate |
| **Secţiunea a 7-a** **Activităţi de informare publică privind elaborarea şi implementarea proiectului de act normativ** |
| 1. | Informarea societăţii civile cu privire la necesitatea elaborării proiectului de act normativ  | Proiectul de act normativ a îndeplinit procedura prevăzută de dispozițiile Legii nr.52/2003 privind transparenţa decizională în administraţia publică, republicată, fiind publicat pe pagina web a MTI. Au fost întreprinse demersurile legale prevăzute de art.7 alin(1) din Regulamentul privind procedurile, la nivelul Guvernului, pentru elaborarea, avizarea și prezentarea proiectelor de documente de politici publice, a proiectelor de acte normative, precum și a altor documente, în vederea adoptării/aprobării, aprobat prin HG 561/2009 |
| 2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Proiectul de act normativ nu are impact în acest domeniu. |
| 3. | Alte informaţii | Nu au fost identificate. |

Având în vedere cele de mai sus, a fost promovat proiectul de ***Hotărâre a Guvernului pentru pentru modificarea Hotărârii Guvernului nr. 245/2003 pentru aprobarea Regulamentului de aplicare a Ordonanţei Guvernului nr. 42/1997 privind transportul naval***, care în forma prezentată a fost avizată de către ministerele interesate şi de către Consiliul Legislativ şi pe care îl supunem spre aprobare.

**VICEPRIM-MINISTRU,**

**MINISTRUL TRANSPORTURILOR ȘI INFRASTRUCTURII**

**Sorin Mihai GRINDEANU**

**AVIZEAZĂ FAVORABIL:**

|  |  |
| --- | --- |
| **MINISTRUL AFACERILOR EXTERNE****Bogdan Lucian AURESCU** | **MINISTRUL JUSTIŢIEI** **Marian-Cătălin PREDOIU** |

**SECRETAR DE STAT**

**SECRETAR GENERAL**

**Mariana IONIȚĂ**

**DIRECŢIA AVIZARE**

**DIRECTOR**

**Laura ȚOPA**

**DIRECȚIA MEDICALĂ**

**Liliana STOLNICU**

**DIRECŢIA AFACERI EUROPENE ŞI RELAŢII INTERNAŢIONALE**

**DIRECTOR**

**Gabriela SÎRBU**

NECKER IULIA ADINA SCHNECKER I

 **DIRECŢIA TRANSPORT NAVAL**

**DIRECTOR**

**Doina COJOCARU**